
	Općinski sud u Kalesiji, sudija Hajrudin Livadić, u izvršnom postupku tražioca izvršenja „Ziraatbank“ BH d.d. Sarajevo, zastupani po advokatu Tatjani Ćurlik iz Banja Luke, protiv izvršenika „Engineering Windoors“ d.o.o. sa sjedištem u  Kalesiji, Industrijska zona bb, Ramiza Zulića, Rusmira Zulića i Nusmira Zulića svi iz Tojšića, Kalesija,  radi prinudnog namirenja novčanog potraživanja, v.sp. 1.987.817,48 KM, donio je dana 10.11.2026. godine, sljedeće:


ZAKLJUČAK O PRODAJI 


I- ODREDJUJE SE prvo ročište-javna prodaja za prodaju nekretnina i pokretnih stvari i to: 

1.Nekretnina upisanih u zk.ul. 918 KO Prnjavor i PL broj 2158 KO Prnjavor označenih kao:
- kč. br. 1249/97 zv. „Lugovi“, u naravi poslovni objekat, u površini od 1750 m2 i zemljište uz privrednu zgradu u površini od 2225 m2, koje su vlasništvo i posjed izvršenika „Engineering Windoors“ d.o.o. Kalesija, koje nekretnine su prije harmonizacije bile upisane u zk.ul. 6204 KO SP Prnjavor označene po starom premjeru kao kč.br. 2345/185.

1.a.) Vrijednost nepokretnosti utvrđuje se na novčani iznos od 2.273.333,37 KM a na osnovu nalaza stalnog sudskog vještaka Omera Kovčića iz Tuzle.


2. Nekretnina upisanih u zk.ul. 319 KO Tojšići i PL broj 1121 KO Tojšići označenih kao:
-  nekretninama označenih kao kč. br. 1612/2 zv. „Suvat“, u naravi kuća i zgrada površine 19 m², voćnjak 5 klase površine 995 m² i šuma 4 klase površine 379 m² ukupne površine 1393 m² koje su vlasništvo i posjed izvršenika Ramiza Zulića sina Ruvejda iz Tojšića, koje nekretnine su prije harmonizacije bile upisane u zk.ul. 1445 KO SP Lipovice označene po starom premjeru kao kč.br. 924/2.

2.a.) Vrijednost nepokretnosti – objekta sa građevinskim zemljištem utvrđuje se na novčani iznos od 144.228,05 KM a na osnovu nalaza stalnog sudskog vještaka Omera Kovčića iz Tuzle.
2.b.) Vrijednost nepokretnosti – poljoprivrednog zemljišta utvrđuje se na novčani iznos od 43.968,00 KM a na osnovu nalaza stalnog sudskog vještaka Ohrana Imamovića iz Vukovija Donjih.


3. Pokretnih stvari – mašina i opreme:

· jednoglava mašina za rezanje Alu profila TGL 352 SA, proizvođač: URBAN, Njemačka, tip: TGL 352 SA, serijski broj: E1133-2007SZA,
· presa za ustakljenje KV 2800 HF, proizvođač: URBAN, Njemačka, tip: KV 2800 HF, serijski broj: 3650, godina proizvodnje: 2014.,
· kompresor SCK20 PLUS 500, proitvođač: ALUP, Njemačka, tip: SCK20 PLUS 500, serijski broj: CAI789152, proizvodni broj: 4152016637, godina proizvodnje: 2014.,
· sto za okivanje FAS 250, proizvođač: URBAN, Njemačka, tip: FAS 250, serijski broj: 1589, godina proizvodnje: 2014.,
· čeona freza za Alu i PVC profile M 14, proizvođač: MLA, Italija, tip: M 14, serijski broj: 143, godine proizvodnje: 2014.,
· dvoglava mašina za varenje AKS 3950, serijski broj: 395421, godina proizvodnje: 2014.,
· kopirna freza A25, proizvođač: MLA, Italija, tip: A25, serijski broj: 210, godina proizvodnje: 2014.,
· freza za otvore za vodu WS 203, proizvođač: URBAN, Njemačka, tip: WS 203, serijski broj: 203139, godina proizvodnje: 2014.,
· CNC mašina za čišćenje SV410 B, proizvođač: URBAN, Njemačka, tip: SV 410 B, serijski broj: 410122, godina proizvodnje: 2014.,
· potezna pila za sječenje metalnih ojačanja TRS 275, proizvođač: MACC, Italija, tip: 275, serijski broj: 103869, godina proizvodnje: 10/2014.,
· automatska dvoglava mašina za rezanje ALU I PVC profila 500-CD, proizvođač: PERTICI INDUSTRIES, Italija, tip: 500 CD, serijski br. 14D139, godina proizvodnje: 2014.,
· automatska dvoglava mašina za rezanje ALU I PVC profila 600TSE, proizvođač: PERTICI INDUSTRIES, Italija, tip: 600 SE, serijski br. 14DA105, godina proizvodnje: 2014.,
· obradni centar SHUCO PBX-AL, proizvođač: SCHUCO, njemačka, tip: PBX-AL, br. artikla: 280 863, serijski broj: 8675, godina proizvodnje 2014.,

3.a.) Vrijednost pokretnih stvari utvrđuje se na novčani iznos od 300.600,00 KM a na osnovu nalaza stalnog sudskog vještaka Samira Mršića iz Tuzle.


II- Na prvom ročištu za prodaju usmenim javnim nadmetanjem nepokretnost ni pokretna stvar se ne može prodati ispod jedne polovine utvrđene vrijednosti iz tački 1.a.), 2.a.), 2.b.) i 3.a.).

III- Na javnoj prodaji iz tačke I ovog zaključka mogu učestovati samo osobe koje su položile osiguranje. Osiguranje iznosi 1/10 utvrđene vrijednosti nekretnine s tim što ne može iznositi više od 10.000,00 KM (slovima: desethiljada konvertibilnih maraka). Prije početka nadmetanja ova lica su dužna Sudu predati dokaz da su osiguranje platili na depozitni račun Općinskog suda u Kalesiji broj 132-140-031152-65-46. Ponuđačima čija ponuda nije prihvaćena, osim za tri najbolja ponuđača, vratit će se osiguranje odmah nakon zaključenja javnog nadmetanja. Ročište za javno nadmetanje održat će se i kad prisustvuje samo jedan ponuđač.

IV- Ponuđač s najvišom ponudom na ročištu plaća ukupnu prodajnu cijenu umanjenu za položeno osiguranje polaganjem cijene Sudu u roku od 30 dana. Ukoliko ponuđač s najvišom ponudom ne deponuje prodajnu cijenu u ovom roku, Sud će zaključkom proglasiti prodaju tom ponuđaču nevaljanom i novim zaključkom odrediti da je nepokretnost prodata drugom po redu ponuđaču, koji treba da u roku od 30 dana od dana prijema ovog zaključka Sudu deponuje prodajnu cijenu. Ukoliko drugi ponuđač ne položi cijenu u predviđenom roku, Sud primjenjuje ova pravila i na trećeg ponuđača. U slučaju da sva tri ponuđača s najvišom ponudom ne ispune svoje obaveze plaćanja prodajne cijene u određenim rokovima, Sud će oglasiti da prvo ročište nije uspjelo i zakazati drugo ročište u roku od 30 dana.

V- Lice koje ima zakonsko ili ugovorno pravo preče kupovine upisano u zemljišnoj knjizi ima prednost pred najpovoljnijim ponuđačem ako odmah po zaključenju nadmetanja izjavi da nepokretnost kupuje uz iste uvjete. Ako je nepokretnost prodata neposrednom pogodbom sud će pozvati nosioca uknjiženog prava preče kupovine, odnosno nosioca zakonskog prava preče kupovine da se pod prijetnjom gubitka prava izjasni hoće li se tim pravom koristiti.

VI- Kupac je dužan platiti porez na promet nepokretnosti i takse u vezi sa prodajom.  

VII- Ročište za prodaju nepokretnosti održat će se dana utorak 15.12.2026. godine u 11,00 sati u prostorijama Općinskog suda Kalesija soba br. 104. na koje se pozivaju tražilac izvršenja, izvršenik i zainteresirana lica kao kupci.

VIII- Svi zainteresovani kupci pokretnih stvari mogu se javiti u Općinski sud u Kalesiji postupajućem sudiji, kako bi im bilo omogućeno razgledanje pokretnih stvari koje su predmet javne prodaje.

IX- Ovaj zaključak objavit će se na oglasnoj tabli Suda, a stranka može, o svom trošku, zaključak objaviti i u sredstvima javnog informiranja.



Sudija
                                                             Hajrudin Livadić


POUKA: Protiv ovog zaključka nije dopušten pravni lijek.


 

